PMIndiaData/PMIndiaSum huggingface dataset:
কৃষ্ণা নদীতে নৌকাডুবি : প্রাণহানির সংবাদে শোকাহত প্রধানমন্ত্রী

কৃষ্ণা নদীর ওপর এক নৌকাডুবির ঘটনায় প্রাণহানির সংবাদে বিচলিতপ্রধানমন্ত্রী শ্রী নরেন্দ্র মোদী। এই ঘটনায় গভীর শোক ও দুঃখ প্রকাশ করেছেন তিনি।এক বার্তায় প্রধানমন্ত্রী বলেছেন : “কৃষ্ণা নদীতে নৌকাডুবির ঘটনা খুবই দুঃখজনক। এই মর্মান্তিক ঘটনায় যাঁরাপ্রাণ হারিয়েছেন, তাঁদের পরিবার-পরিজনদের মতো আমিও সমান উদ্বিগ্ন। উদ্ধারকাজেব্যস্ত রয়েছে অন্ধ্রপ্রদেশ সরকার এবং জাতীয় বিপর্যয় ত্রাণ বাহিনীর সদর দপ্তরকর্তৃপক্ষ”।
প্রধানমন্ত্রী কাঠমান্ডুতে পশুপতিনাথ ধর্মশালার উদ্বোধন করলেন

প্রধানমন্ত্রী শ্রী নরেন্দ্র মোদী ৩১ আগস্ট (শুক্রবার)কাঠমান্ডুতে নেপালের প্রধানমন্ত্রী শ্রী কে পি সিং আলির সঙ্গে যৌথভাবে পশুপতিনাথ ধর্মশালার উদ্বোধন করেন। অনুষ্ঠানে প্রধানমন্ত্রী জানান, কাঠমান্ডুতে গিয়ে প্রতিবারই তিনি কাঠমান্ডুর মানুষজনের প্রীতি ও ভালবাসা অনুভব করেন। শ্রী মোদী বলেন, ভারত ও নেপালের আধ্যাত্মিক বন্ধন সময় ও দূরত্বের ব্যাবধানকে ছাপিয়ে গিয়েছে। পশুপতিনাথ ধর্মশালা উদ্বোধন করে প্রধানমন্ত্রী সন্তোষ প্রকাশ করেন। প্রধানমন্ত্রী বলেন যে পশুপতিনাথ, মুক্তিনাথ ও জনকধামের মন্দিরগুলি নেপালের বৈচিত্র্যের মধ্যে ঐক্য তুলে ধরার পাশাপাশি ভারতের সঙ্গে বন্ধনকেও সুদৃঢ় করে। প্রধানমন্ত্রী বলেন, হিন্দু ও বৌদ্ধদের ঐতিহ্য কথা বলেন, যা কাঠমান্ডু শহরে প্রতিধ্বনিত হয়। তিনি জানান কিভাবে বৌদ্ধধর্ম ভারত ও নেপালের মধ্যে একটি গুরুত্বপূর্ণ সংযোগের মাধ্যম হয়েছে। দুটি দেশই নিজের মহিমান্বিত ঐতিহ্যের বিষয়ে গর্বিত, বলেন শ্রী মোদী। প্রধানমন্ত্রী উন্নয়নের প্রয়োজনীয়তা, বিশেষ করে সমাজের দুর্বল ও প্রান্তিক শ্রেণীর বিকাশের প্রয়োজনের ওপর গুরুত্ব আরোপ করেন। তিনি বলেন, ভারত অর্থনৈতিক বিকাশে নতুন উচ্চতা অর্জন করেছে এবং ‘সবার সঙ্গে, সবার বিকাশ’ দর্শনে নেপালের জনসাধারণও রয়েছে। শ্রী মোদী জানান, নেপালের রাজনৈতিক স্হিতিশীলতা দেখে ভারত আনন্দিত বোধ করছে। নেপাল সবসময় ভারতের থেকে মঙ্গলকামনা ও সহযোগিতা পাবে বলে তিনি আশ্বাস দেন। /…
উত্তরাখন্ডে হেলিকপ্টার ভেঙে প্রাণহানির ঘটনায় প্রধানমন্ত্রীর শোকপ্রকাশ

নয়াদিল্লি, ১৮ অক্টোবর, ২০২২ প্রধানমন্ত্রী শ্রী নরেন্দ্র মোদী উত্তরাখন্ডে হেলিকপ্টার ভেঙে প্রাণহানির ঘটনায় গভীর শোকপ্রকাশ করেছেন। এক ট্যুইট বার্তায় প্রধানমন্ত্রী বলেছেন; “উত্তরাখন্ডে হেলিকপ্টার দুর্ঘটনায় আমি মর্মাহত। শোকের এই মুহূর্তে স্বজনহারা পরিবারগুলিকে সমবেদনা জানাই: প্রধানমন্ত্রী @narendramodi”
স্টার্ট আপ ইন্ডিয়া আন্দোলনের সূচনা করলেন প্রধানমন্ত্রী

নয়াদিল্লিতে আজ আনুষ্ঠানিকভাবে স্টার্ট আপ ইন্ডিয়া আন্দোলনের সূচনা করলেন প্রধানমন্ত্রী শ্রী নরেন্দ্র মোদী। আজ সন্ধ্যায় এই কর্মসূচির সূচনার আগে শিল্পোদ্যোগ সম্পর্কিত বিভিন্ন বিষয়ের ওপর সারাদিনব্যাপী এক আলোচনাচক্রেরও আয়োজন করা হয়। এই উপলক্ষে প্রধানমন্ত্রী সম্ভাব্য কাজকর্ম সম্বলিত একটি প্রদর্শনী পরিদর্শন করেন এবং স্টার্ট আপ শিল্পোদ্যোগীদের সঙ্গে মত বিনিময়ও করেন। ১০ জন বিশিষ্ট স্টার্ট আপ উদ্যোগী প্রধানমন্ত্রীর কাছে তাঁদের চিন্তাভাবনা ও অভিজ্ঞতার কথা তুলে ধরেন। প্রধানমন্ত্রী বলেন, এর আগে ১৫ আগস্ট যখন তিনি স্টার্ট আপ ইন্ডিয়া কর্মসূচির কথা ঘোষণা করেছিলেন তখন হয়তো অনেকেই তা লক্ষ্য করেননি। কিন্তু বর্তমানে দেশের জনসাধারণ এ সম্পর্কে যথেষ্ট ওয়াকিবহাল। প্রধানমন্ত্রী বলেন, একটি সফল স্টার্ট আপ উদ্যোগের মূলে রয়েছে উদ্ভাবনমূলক চিন্তাভাবনা। কিংবা জনসাধারণের সমস্যা নিরসনে স্থির সঙ্কল্পই মানুষকে এই কাজে উদ্বুদ্ধ করে তোলে। স্টার্ট আপ উদ্যোগ গড়ে তোলার মূলে বাণিজ্যিক লাভটাই বড় কথা নয়, যদিও এ বিষয়টি এর সঙ্গে যুক্ত রয়েছে। স্টার্ট আপের সঙ্গে যুক্ত উদ্ভাবকরা অন্যের প্রতি সহমর্মিতা বোধ থেকেই উদ্বুদ্ধ হন এই কাজে নেমে পড়তে। প্রধানমন্ত্রী বলেন, দেশে কর্মহীন যুবকের সংখ্যা বৃদ্ধি তাঁর উদ্দেশ্য নয়, তিনি চান কর্মসংস্থানের সুযোগ বৃদ্ধি। একটি স্টার্ট আপ উদ্যোগে যদি পাঁচজনেরও কর্মসংস্থানের সুযোগ ঘটে তবে নিঃসন্দেহে তা জাতির সেবার ক্ষেত্রে একটি অবদানবিশেষ। শস্যহানি বা অপচয় এবং সাইবার নিরাপত্তা – এই দুটি বিষয়ের ওপর নজর দিতে তিনি স্টার্ট আপ শিল্পোদ্যোগী ও উদ্ভাবকদের আহ্বান জানান। স্টার্ট আপ কর্মপরিকল্পনার একটি রূপরেখাও প্রধানমন্ত্রী তুলে ধরেন তাঁর ভাষণে। স্টার্ট আপ শিল্পোদ্যোগ গড়ে তুলতে ১০ হাজার কোটি টাকার একটি তহবিল গঠনের কথাও ঘোষণা করেন তিনি। প্রধানমন্ত্রী বলেন, স্টার্ট আপ শিল্পোদ্যোগ থেকে অর্জিত আয় ও লভ্যাংশের ওপর প্রথম তিন বছর আয়কর রেহাই দেওয়া হবে। স্টার্ট আপ ব্যবসা-বাণিজ্যের ক্ষেত্রে পেটেন্ট ফি বাবদ ৮০ শতাংশ ছাড়ের কথাও ঘোষণা করেন তিনি। উদ্ভাবনী চিন্তাভাবনার কাজে উৎসাহ দিতে ‘অটল উদ্ভাবন মিশন’ চালু হবে বলে প্রধানমন্ত্রী ঘোষণা করেন। /
‘ইনফ্রা গতির ৮ বছর’ – এর বিবরণ শেয়ার করেছেন প্রধানমন্ত্রী

প্রধানমন্ত্রী শ্রী নরেন্দ্র মোদী #ইনফ্রাগতির৮বছর – এর আওতায় সরকারের ৮ বছরের মেয়াদকালে পরিকাঠামো উন্নয়নের বিবরণ শেয়ার করেছেন। প্রধানমন্ত্রী ট্যুইটে বলেছেন, “উন্নত বিমান যোগাযোগ। শহরগুলিতে আরও মেট্রো পরিবহণ। পরিকাঠামোর জন্য রেকর্ড প্রয়াস। রেলের আধুনিকীকরণ। ভারত কিভাবে আমাদের সাধারণ মানুষের জন্য পরবর্তী প্রজন্মের পরিকাঠামো তৈরি করছে, তার একটি আভাস এখানে দেওয়া হয়েছে”। “গত ৮ বছরে পরিকাঠামো ক্ষেত্রে দ্রুত বৃদ্ধি নতুন ভারতের শক্তিকে তুলে ধরেছে। সড়ক, বিমানবন্দর, রেল পরিকাঠামো ও বন্দর নির্মাণের পাশাপাশি, পিএম-গতিশক্তির মাধ্যমে আজ এই ক্ষেত্রে নতুন গতি সঞ্চার হয়েছে। #ইনফ্রাগতির৮বছর”।
রানী লক্ষ্মীবাঈ জয়ন্তীতে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী রানী লক্ষ্মীবাঈ জয়ন্তীতে তাঁর স্মৃতিতে শ্রদ্ধা জানিয়েছেন। প্রধানমন্ত্রী বলেন, “রানী লক্ষ্মীবাঈ প্রত্যেক ভারতীয়র কাছে অনুপ্রেরণা। সব প্রতিবন্ধকতা জয় করে ঔপনিবেশিকতার বিরুদ্ধে তাঁর লড়াই চিরস্মরণীয় হয়ে থাকবে। তাঁর মতো মহান ব্যক্তিদের লড়াইয়ের ফলে ভারত স্বাধীনতা অর্জন করেছে। তাঁর জয়ন্তীতে তাঁকে স্মরণ করি”।
মার্কিন যুক্তরাষ্ট্রের ২৪৫তম স্বাধীনতা দিবসে সে দেশের জনসাধারণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী মার্কিন যুক্তরাষ্ট্রের ২৪৫ তম স্বাধীনতা দিবস উপলক্ষ্যে মার্কিন রাষ্ট্রপতি জো বাইডেন এবং সে দেশের জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “মার্কিন যুক্তরাষ্ট্রের ২৪৫ তম স্বাধীনতা দিবস উপলক্ষ্যে @iden এবং সে দেশের জনসাধারণকে উষ্ণ অভিনন্দন জানাই। প্রাণবন্ত গণতান্ত্রিক দুই দেশ, ভারত ও মার্কিন যুক্তরাষ্ট্রর স্বাধীনতা ও মুক্ত ভাবধারার অভিন্ন মূল্যবোধ রয়েছে। আমাদের কৌশলগত অংশীদারিত্ব আন্তর্জাতিক স্তরে তাৎপর্যপূর্ণ। “
কেন্দ্রীয় মন্ত্রিসভা বাঁধ নিরাপত্তা বিল, ২০১৮ কার্যকর করার প্রস্তাব অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ২০১৮-র বাঁধ নিরাপত্তা বিল সংসদে পেশ করার সিদ্ধান্ত অনুমোদিত হয়েছে। দেশের সবকটি রাজ্য ও কেন্দ্রশাসিত অঞ্চল যাতে একই ধরণের বাঁধ নিরাপত্তা ব্যবস্থা গ্রহণ করতে পারে, সেই লক্ষ্যেই এই বিলটি পেশ করার কথা ভাবা হয়েছে। এছাড়া, এই বিলটি মানুষের জীবন, গবাদিপশু ও সম্পত্তি সুরক্ষার ক্ষেত্রে সহায়ক হবে। দেশ ও বিদেশের বিশেষজ্ঞদের সঙ্গে ব্যাপক-ভিত্তির আলোচনার পর বিলটির খসড়া চূড়ান্ত করা হয়েছে। এই বিলটিতে দেশের সমস্ত চিহ্নিত বাঁধের নিরাপদ কাজকর্ম সুনিশ্চিত করতে যথাযথভাবে নজরদারি এবং পরিচালনের সংস্থান রয়েছে। এছাড়াও, দেশের বাঁধগুলির নিরাপত্তা সংক্রান্ত নীতি-নির্ধারণ ও প্রয়োজনীয় সুপারিশ করার জন্য বাঁধ নিরাপত্তা সংক্রান্ত একটি জাতীয় কমিটি গঠনের কথাও এতে বলা হয়েছে। দেশের বাঁধগুলির নিরাপত্তা সুনিশ্চিত করতে নীতি, নীতি-নির্দেশিকা এবং উচ্চমান ধরে রাখতে একটি জাতীয় বাঁধ নিরাপত্তা কর্তৃপক্ষ নামে নিয়ন্ত্রণকারী সংস্থা গড়ে তোলার সংস্থানও এই বিলে রয়েছে। অন্যদিকে, রাজ্য সরকারগুলিও যাতে বাঁধ নিরাপত্তার জন্য রাজ্য পর্যায়ের কমিটি গঠন করতে পারে, তার সংস্থানও বিলে রাখা হয়েছে। জাতীয় বাঁধ নিরাপত্তা কর্তৃপক্ষকে রাজ্য পর্যায়ে বাঁধ নিরাপত্তা সংগঠন এবং সংশ্লিষ্ট বাঁধগুলির মালিকদের সঙ্গে বাঁধ নিরাপত্তা সংক্রান্ত তথ্য ও প্রচলিত ব্যবস্থার মান নির্ধারণের দায়িত্ব অর্পণ করা হবে। এই কর্তৃপক্ষ রাজ্য ও রাজ্য পর্যায়ের বাঁধ নিরাপত্তা সংগঠনগুলিকে প্রযুক্তি এবং পরিচালনগত সহায়তা দেবে। দেশের সবকটি বাঁধের জন্য একটি জাতীয় পর্যায়ের তথ্য ভাণ্ডার গড়ে তোলা এবং বাঁধের ত্রুটি ও ব্যর্থতার অতীত রেকর্ড সংরক্ষণের ব্যবস্থার কাজও এই কর্তৃপক্ষ করবে। যে কোনও ধরণের বাঁধের ব্যর্থতার কারণ অনুসন্ধান করবে এই কর্তৃপক্ষ। কর্তৃপক্ষ নিয়মিতভাবে বাঁধ নিরাপত্তা সংক্রান্ত নীটি-নির্দেশিকা প্রকাশ করবে এবং এগুলি নিয়মিতকরণের উদ্যোগ নেবে। এছাড়া, নিয়ম-ভিত্তিক বাঁধ পরিদর্শন এবং বাঁধ ও তার কার্যাবলি বিষয়ে বিস্তারিত অনুসন্ধানের দায়িত্বও থাকবে এই কর্তৃপক্ষের হাতে। এই ধরণের অনুসন্ধান ও নতুন বাঁধ নির্মাণ ও তার পরিকল্পনার জন্য বিভিন্ন সংগঠনের স্বীকৃতি বা গুণমানগত পরিচিতি প্রদানের ব্যবস্থাও করবে এই কর্তৃপক্ষ। দুটি রাজ্যের বাঁধ কর্তৃপক্ষের মধ্যে বিরোধ নিষ্পত্তির দায়িত্বও এই কর্তৃপক্ষের হাতে দেওয়া হবে। অন্যদিকে, একটি রাজ্যের বাঁধ অন্য রাজ্যে ভৌগোলিক এলাকার মধ্যে পড়লে জাতীয় কর্তৃপক্ষ রাজ্য বাঁধ নিরাপত্তা সংগঠনের দায়িত্ব পালনের মধ্য দিয়ে আন্তঃরাজ্য বিরোধের সম্ভাবনা দূর করবে। সারা দেশের বিভিন্ন রাজ্যে ৫২০০টি বড় বাঁধ রয়েছে এবং প্রায় ৪৫০টি নতুন বাঁধ নির্মাণের কাজ চলছে। এছাড়াও, ছোট ও মাঝারি আকারের হাজার হাজার বাঁধ আমাদের দেশে রয়েছে। এইসব বাঁধগুলির নিরাপত্তা সুনিশ্চিত করতে একটি আইনগত ও প্রাতিষ্ঠানিক ব্যবস্থা নিশ্চিত করার লক্ষ্যেই এই বিলটি আনা হবে বলে জানা গেছে।
আরএলভি-‘টিডি’র উৎক্ষেপণ:ইসরোর বিজ্ঞানীদের অভিনন্দন প্রধানমন্ত্রীর

দেশীয় প্রযুক্তিতে নির্মিত ভারতের প্রথম মহাকাশ শাটল ‘আরএলভি-টিডি’ উৎক্ষেপণে ইসরোর বিজ্ঞানীদের অভিনন্দিত করেছেন প্রধানমন্ত্রী শ্রী নরেন্দ্র মোদী। প্রধানমন্ত্রী তাঁর অভিনন্দনবার্তায় বলেছেন, “দেশীয় প্রযুক্তিতে তৈরী ভারতের প্রথম মহাকাশ শাটল আরএলভি টিডি-র উৎক্ষেপণ হল আমাদের বিজ্ঞানীদের শ্রম ও প্রচেষ্টার ফসল। তাঁদের আমি অভিনন্দন জানাই। ইসরো এবং আমাদের বিজ্ঞানীরা বহু বছর ধরে যে নিষ্ঠা ও গতিময়তার সঙ্গে কাজ করে এসেছেন তা নিঃসন্দেহে এক ব্যতিক্রমী দৃষ্টান্ত যা আমাদের অনুপ্রাণিত করবে।”
মেসার্সরিচার্ডসন অ্যান্ড ক্রুডাস-কে দেওয়া সরকারি ঋণ ইক্যুইটিতে রূপান্তরের প্রস্তাবঅনুমোদিত কেন্দ্রীয় মন্ত্রিসভার বৈঠকে

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ সরকারিনিয়ন্ত্রণাধীন সংস্থা মেসার্স রিচার্ডসন অ্যান্ড ক্রুডাস (১৯৭২) লিমিটেড (আরঅ্যান্ড সি)-কে শিল্প ও আর্থিক পুনর্গঠন পর্ষদের (বি আই এফ আর) আওতার বাইরে রাখারপ্রস্তাবটি অনুমোদিত হ’ল। এই প্রস্তাব পেশ করা হয় কেন্দ্রীয় ভারী শিল্প মন্ত্রকেরপক্ষ থেকে। এই লক্ষ্যে ঐ সংস্থাকে দেওয়া কেন্দ্রীয় সরকারের ১০১ কোটি ৭৮ লক্ষ টাকারঋণ সহায়তাকে ইক্যুইটিতে রূপান্তরের সিদ্ধান্ত গ্রহণ করা হয়। একই সঙ্গে, ঐ ঋণের ওপর৪২৪ কোটি ৮১ লক্ষ টাকার সুদ মিটিয়ে দেওয়ার দায়বদ্ধতা থেকেও মুক্তি দেওয়া হয়সংশ্লিষ্ট সংস্থাকে। মের্সাসরিচার্ডসন অ্যান্ড ক্রুডাস-এর নাগপুর ও চেন্নাই-এর ইউনিটগুলির কৌশলগত বিলগ্নিকরণেরপ্রস্তাবটিতেও আজ অনুমোদন দেওয়া হয় মন্ত্রিসভার বৈঠকে। সেই সঙ্গে, সংস্থার কাজকর্মমুম্বাই থেকে অন্যত্র সরিয়ে নিয়ে যাওয়ার প্রস্তাবেও সম্মতি দেওয়া হয়। তবে, সরকারিনীতি-নির্দেশিকা অনুসারে মুম্বাই-তে সংস্থার জমিটির সর্বোচ্চ ব্যবহারের অনুমতিওদেওয়া হয় মন্ত্রিসভার আজকের বৈঠকে।
দূরসঞ্চার ক্ষেত্রের অলাভজনকসম্পত্তিগুলো নিয়ে আন্তঃ-মন্ত্রক গোষ্ঠীর প্রস্তাবের অনুমোদন কেন্দ্রীয়মন্ত্রীসভায়

প্রধানমন্ত্রী শ্রী নরেন্দ্র মোদিরপৌরহিত্যে কেন্দ্রীয় মন্ত্রিসভা দূরসঞ্চারের ক্ষেত্রে বিনিয়োগ ও সংহতিকরণকে সহজতরকরতে এবং বাণিজ্য সহজতা বৃদ্ধি করতে দুটি প্রধান পদক্ষেপকে অনুমোদন দিয়েছে| এরমধ্যে রয়েছে, টেলিকম পরিষেবা প্রদাতার স্পেকট্রাম নিলামির বিলম্বিত প্রদেয় ঋণেরপুনর্গঠন এবং টেলিকম পরিষেবা প্রদাতার জন্য স্পেকট্রাম অধিগ্রহণের সর্বোচ্চ সীমাসংশোধন করা| ১) স্পেকট্রামের জন্য টেলিকম পরিষেবা প্রদাতারবিলম্বিত প্রদেয় ঋণের পুনর্গঠন বর্তমানের দশটি কিস্তি ছাড়া বেশি সংখ্যক কিস্তির(সর্বোচ্চ ১৬টি কিস্তি) সুযোগ গ্রহণ করার এককালীন সুযোগ প্রদান| কিস্তির সংখ্যাবৃদ্ধির বিষয়টি এই নীতির ওপর ভিত্তি করে হয়েছে যে, বকেয়া অর্থের প্রকৃত বর্তমানমূল্য (এন.পি.ভি.) ২০১২ সাল থেকে স্পেকট্রাম নিলামির জন্য আবেদন চাওয়ার সম্পর্কিতবিজ্ঞপ্তি অনুসারে সংরক্ষিত| সর্বমোট প্রাপ্ত অর্থ ২০৩৪-৩৫ সাল পর্যন্ত ৭৪৪৪৬.০১কোটি টাকা পর্যন্ত বেশি হবে| ২) স্পেকট্রাম অধিগ্রহণের সর্বোচ্চ সীমা সংশোধন ট্রাই ও টেলিকম কমিশনের প্রস্তাবের ওপর ভিত্তি করেমন্ত্রিসভা স্পেকট্রাম অধিগ্রহনের সর্বোচ্চ সীমা সংশোধন করারও অনুমোদন দিয়েছে, যাহচ্ছে নিম্নরূপ:- · সমস্ত স্পেকট্রাম সীমা বর্তমানের ২৫ শতাংশ থেকে সংশোধিত করে৩৫ শতাংশ করা হয়েছে| · বর্তমানের ইন্ট্রা-ব্যান্ড সীমা বাতিল করা হয়েছে| এর বদলেসাব-১ গিগাহার্জ ব্যান্ড-এ (৭০০ মেগাহার্জ, ৮০০ মেগাহার্জ ও ৯০০ মেগাহার্জ)সম্মিলিত স্পেকট্রাম অধিগ্রহণের অপর ৫০ শতাংশ সীমা নির্ধারিত হয়েছে| · এক গিগাহার্জ-এর চেয়ে বেশি ব্যক্তিগত অথবা সম্মিলিতভাবেস্পেকট্রাম অধিগ্রহণের জন্য কোনো সীমা থাকবে না| · সংশোধিত স্পেকট্রামের অধিকতম সীমা বিশ্ব রেডিও সঞ্চার সম্মেলন(ডব্লিউ.আর.সি.) ২০১৯-এর চূড়ান্ত আইনের পরই সংশোধন করা যেতে পারে| প্রযুক্তিগত অগ্রগতি, স্পেকট্রামের দক্ষ ব্যবহার,একত্রীকরণ সহজ করার পদক্ষেপ ইত্যাদিকে গুরুত্ব দিয়ে স্পেকট্রাম অধিগ্রহণেরবর্তমানের অধিকতম সীমা সংশোধনের সুপারিশ করেছে ট্রাই| বিলম্বিত প্রদেয় ঋণেরপুনর্গঠনের মাধ্যমে টেলিকম পরিষেবা প্রদানকারীদের জন্য খুব দ্রুতই নগদ প্রবাহবৃদ্ধি পাবে, যার ফলে তারা কিছুটা স্বস্তি পাবে| স্পেকট্রাম অধিগ্রহণের অধিকতমসীমায় সংশোধনের ফলে দূরসঞ্চার লাইসেন্সধারীদের মধ্যে সংহতি আসবে এবং তাতেভবিষ্যতের নিলামিগুলোতে অংশ গ্রহণের ক্ষেত্রে উত্সাহ বৃদ্ধি পাবে|
মহা শিবরাত্রি উপলক্ষেদেশবাসীকে শুভেচ্ছা ও অভিনন্দন প্রধানমন্ত্রীর

মহা শিবরাত্রি উপলক্ষেদেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “ মহা শিবরাত্রি উপলক্ষে সকল দেশবাসীকে শুভেচ্ছা জানাই। মহা শিবরাত্রির পুণ্যতিথিতে জানাই আন্তরিক অভিনন্দন ” । /
রাজ্য প্রতিষ্ঠা দিবস উপলক্ষে ছত্তিশগড়বাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী রাজ্য প্রতিষ্ঠা বিদস উপলক্ষে ছত্তিশগড়ের জনগণকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, ‘প্রাকৃতিক শোভায় সমৃদ্ধ ও অসাধারণ মানুষের বাসভূমি ছত্তিশগড়ের অগ্রগতির উল্লেখ করার মতো। রাজ্য প্রতিষ্ঠা দিবসে এ রাজ্যের জনগণকে আমার অনেক অনেক শুভেচ্ছা।”
গুজরাটে আইআইএসডব্ল্যুসি-র ৪.৬৪ হেক্টর জমিএনএইচএআই-এর অনুকূলে হস্তান্তরের প্রস্তাবে সম্মতি কেন্দ্রীয় মন্ত্রিসভার

গুজরাটেরআনন্দ জেলায় অবস্থিত ইন্ডিয়ান ইনস্টিটিউট অফ সয়েল অ্যান্ড ওয়াটার কনজারভেশন(আইআইএসডব্ল্যুসি)-এর ৪.৬৪ হেক্টর জমি জাতীয় মহাসড়ক কর্তৃপক্ষ (এনএইচএআই)-এরঅনুকূলে হস্তান্তরের এক প্রস্তাব অনুমোদন লাভ করল কেন্দ্রীয় মন্ত্রিসভার।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এইঅনুমোদনদানের সিদ্ধান্ত গ্রহণ করা হয়। প্রস্তাবিত ঐ জমিতে ৮ নম্বর জাতীয় মহাসড়কের আমেদাবাদ-ভাদোদরাঅংশে ছ’লেনের একটি সড়ক নির্মাণ করা হবে। প্রসঙ্গতউল্লেখ্য, ভাদোদরা এবং আমেদাবাদের মধ্যে এক গুরুত্বপূর্ণ সংযোগ ও যোগাযোগ গড়ে তোলাহয়েছে ৮ নম্বর জাতীয় মহাসড়কটির মাধ্যমে। সুতরাং, ঐ বিশেষ অংশের সম্প্রসারণের ফলেসংশ্লিষ্ট অঞ্চলের পরিকাঠামো, পরিবহণ, যোগাযোগ, কর্মসংস্থান সহ বিভিন্নপ্রকল্পগুলি নানাভাবে উৎসাহিত হবে।
আগামীকাল গোয়ায় অষ্টম ব্রিক্‌স শীর্ষ বৈঠক  :  বিশ্ব নেতৃবৃন্দকে স্বাগত জানালেন শ্রী নরেন্দ্র মোদী

গোয়ায় অষ্টম ব্রিক্‌স শীর্ষ সম্মেলনে যোগ দেবেনপ্রধানমন্ত্রী শ্রী নরেন্দ্র মোদী। আগামীকাল গোয়ায় শুরু হচ্ছে এই শীর্ষ সম্মেলন।এই উপলক্ষে ব্রিক্‌স-বিমস্টেক – এর শীর্ষ বৈঠকেও যোগ দেবেন তিনি। এই দুটি অনুষ্ঠানে আমন্ত্রিত ব্রিক্‌স ও বিমস্টেকনেতৃবৃন্দকে স্বাগত জানিয়েছেন শ্রী নরেন্দ্র মোদী। এক ফেসবুক বার্তায় তিনি বলেছেন : “গোয়ায় ১৫ ও ১৬ অক্টোবর অষ্টম ব্রিক্‌স শীর্ষ সম্মেলনআয়োজনের সুযোগ পেয়ে ভারত আনন্দিত। এর পর, একই সঙ্গে অনুষ্ঠিত হতে চলেছে ব্রিক্‌স-বিমস্টেকশীর্ষ বৈঠক। ভারত-রাশিয়া বার্ষিক শীর্ষ বৈঠকে রাশিয়ার প্রেসিডেন্ট ভ্লাদিমির পুতিনএবং দ্বিপাক্ষিক সফরের উদ্দেশ্যে এদেশে আগত ব্রাজিলের প্রেসিডেন্ট মিশেল টেমার’কেগোয়ায় স্বাগত জানানোর সুযোগ পেয়ে আমি নিজেকে সম্মানিত বোধ করব। প্রেসিডেন্ট পুতিনের এই সফর রাশিয়ার সঙ্গে আমাদের মৈত্রীসম্পর্ককে আরও জোরদার করে তোলার সুযোগ এনে দেবে। রাশিয়ার সঙ্গে আমাদেরঅংশীদারিত্বের সম্পর্ক শুধুমাত্র অতুলনীয়ই নয়, একই সঙ্গে তা কালের পরীক্ষায়উত্তীর্ণও। প্রেসিডেন্ট টেমারের সফর আমাদের কৌশলগত সহযোগী রাষ্ট্র ব্রাজিলের সঙ্গেসহযোগিতার নতুন নতুন ক্ষেত্র উন্মুক্ত করে দেবে। চিন, দক্ষিণ আফ্রিকা, ব্রাজিল এবং রাশিয়ার অন্যান্যনেতৃবৃন্দের সঙ্গেও আমাদের আলোচনা ফলপ্রসূ হবে বলে আমি মনে করি। আমাদের লক্ষ্যপূরণের পথে আঞ্চলিক তথা রাজনৈতিক যে সমস্ত কঠিন চ্যালেঞ্জ রয়েছে, তার মোকাবিলাইআমাদের আলোচনার উদ্দেশ্য। ২ এ বছর ব্রিক্‌স-এর নেতৃত্বে রয়েছে ভারত। তাই ক্রীড়া,শিক্ষা, বণিজ্য, চলচ্চিত্র, পঠন-পাঠনের উদ্দেশ্যে বৃত্তিদান এবং পর্যটন সহ বিভিন্নক্ষেত্রে এক দেশের জনসাধারণের সঙ্গে অন্য দেশের সাধারণ মানুষের ঘনিষ্ঠ সংযোগ গড়েতোলার ওপর জোর দিচ্ছি আমরা। সমষ্টিগত, অন্তর্ভূক্তিমূলক এবং সংবেদনশীল সমাধানের পথখুঁজে দেখার লক্ষ্যে ভারতের জনসাধারণ যে বিশেষ সহযোগী এই আস্থা ও বিশ্বাস এখনসকলের মধ্যেই দৃঢ়মূল হয়ে উঠেছে। গোয়ায় আমরা নতুন নতুন উদ্যোগ ও কর্মসূচি গ্রহণকরব। এমনকি, ব্রিক্‌স-এর ‘নতুন বিকাশ ব্যাঙ্ক’ এবং ‘আপৎকালীন অর্থ মজুত ব্যবস্থার’মতো সফল উদ্যোগগুলির কথাও আমরা তুলে ধরব। ব্রিক্‌স শীর্ষ সম্মেলনের মাধ্যমে ব্রিক্‌স রাষ্ট্রগুলিরমধ্যে সহযোগিতার ক্ষেত্র যে প্রসারিত হবে এ বিষয়ে আমি আশাবাদী। একই সঙ্গে তাআমাদের শান্তি, স্থিতিশীলতা, সংস্কার ও উন্নয়নের সাধারণ কার্যসূচিগুলিকেও এগিয়েনিয়ে যেতে বিশেষভাবে সাহায্য করবে। বাংলাদেশ, ভুটান, মায়ানমার, নেপাল, শ্রীলঙ্কা ওথাইল্যান্ডের বিমস্টেক নেতৃবৃন্দের সঙ্গে ভারত এই প্রথম এক বিশেষ শীর্ষ বৈঠকেরআয়োজন করছে। এজন্যও আমি আনন্দিত। বিশ্বের প্রায় দুই-তৃতীয়াংশ মানুষের প্রতিনিধিত্ব করছিআমরা। সুতরাং, সহযোগিতা প্রসারের সম্ভাবনা এবং তার সুফল আহরণে আমরা সফল হব বলেআশাবাদী। নতুন নতুন অংশীদারদের সঙ্গে সহযোগিতার সেতুবন্ধন গড়েতোলা এবং বিভিন্ন কঠিন সমস্যার সমাধানে সংকল্পবদ্ধ হওয়ার লক্ষ্যে ভারত আগ্রহেরসঙ্গে অপেক্ষা করছে”। …
ফ্রান্সের প্রাক্তনরাষ্ট্রপতি শ্রী নিকোলাস সারকোজি প্রধানমন্ত্রীর সঙ্গে সাক্ষাৎ করলেন

ফ্রান্সের প্রাক্তন রাষ্ট্রপতি শ্রী নিকোলাস সারকোজি প্রধানমন্ত্রী শ্রী নরেন্দ্র মোদীর সঙ্গে শনিবারসাক্ষাৎ করলেন। তিনি বিমুদ্রাকরনের সাফল্যের জন্য এবং দেশের কয়েকটি রাজ্যেসাম্প্রতিক বিধানসভা নির্বাচনে তাঁর দলের সাফল্যের জন্য প্রধানমন্ত্রীকে অভিনন্দন জানান। প্রধানমন্ত্রীও শ্রীসারকোজিকে তাঁর লেখা নবতম গ্রন্হের সাফল্যের জন্য অভিনন্দন জানান। পারস্পরিকস্বার্থসংশ্লিষ্ট আঞ্চলিক এবং বিশ্বের নানা সমস্যা নিয়ে উভয় নেতার মধ্যে আলোচনাহয়। /…
প্রধানমন্ত্রী আগামীকাল উত্তরপ্রদেশ সফরে যাচ্ছেন

প্রধানমন্ত্রী শ্রী নরেন্দ্র মোদী আগামীকাল (২৯ ডিসেম্বর) উত্তরপ্রদেশের বারাণসী ও গাজিপুর সফর করবেন। সফরকালে তিনি বারাণসীতে দক্ষিণ এশিয়া আঞ্চলিক কেন্দ্রের ষষ্ট আন্তর্জাতিক চাল গবেষণা প্রতিষ্ঠানটি জাতির উদ্দেশে উৎসর্গ করবেন। সেখানে তিনি দীনদয়াল হস্তকলা সঙ্কুল-এ ‘এক জেলা এক পণ্য’ শীর্ষক আঞ্চলিক সম্মেলনে যোগ দেবেন। গাজিপুরে তিনি এক অনুষ্ঠানে মহারাজা সুহেলদেও-র স্মৃতিতে ডাকটিকিট প্রকাশ করবেন এবং এক জনসভায় ভাষণ দেবেন। বারাণসীতে প্রধানমন্ত্রী জাতীয় বীজ গবেষণা ও প্রশিক্ষণ প্রতিষ্ঠানের ক্যাম্পাসে দক্ষিণ এশিয়া আঞ্চলিক কেন্দ্রের আন্তর্জাতিক চাল গবেষণা কেন্দ্রটি জাতির উদ্দেশে উৎসর্গ করবেন। এই কেন্দ্রটি দক্ষিণ এশিয়া এবং সার্ক অঞ্চলের চাল গবেষণা তথা সংশ্লিষ্ট ক্ষেত্রে প্রশিক্ষণের একটি গুরুত্বপূর্ণ কেন্দ্র হিসেবে কাজ করবে। পূর্ব ভারতে এই আন্তর্জাতিক কেন্দ্রটি ধানের উৎপাদনশীলতা বাড়াতে এবং তা বজায় রাখতে গুরুত্বপূর্ণ ভূমিকা পালন করবে। ভারতের সঙ্গে আন্তর্জাতিক ধান গবেষণা প্রতিষ্ঠানটির সম্পর্ক ১৯৬০ সাল থেকে। শ্রী নরেন্দ্র মোদীই হলেন প্রথম ভারতীয় প্রধানমন্ত্রী যিনি ২০১৭-র নভেম্বর মাসে ফিলিপিন্সের মানিলায় আন্তর্জাতিক এই গবেষণা প্রতিষ্ঠানটির সদর দপ্তর পরিদর্শন করেন। সেখানে তিনি কৃষিক্ষেত্রে উদ্ভাবন ও আধুনিক গবেষণার বিভিন্ন বিষয় নিয়ে আলোচনা করেন। এরপর, শ্রী মোদী বারাণসীতে দীনদয়াল হস্তকলা সঙ্কুল-এ (হস্তশিল্প সংগ্রহালয়) ‘এক জেলা এক পণ্য’ শীর্ষক আঞ্চলিক সম্মেলনে যোগ দেবেন। ‘এক জেলা এক পণ্য’ প্রকল্পের উদ্দেশ্য হল স্থানীয় মানুষের দক্ষতা বাড়িয়ে তাঁদের উৎপাদিত বিভিন্ন পণ্য ও হস্তশিল্প সামগ্রী বাজারজাত করা। বিভিন্ন হস্তশিল্প সামগ্রীর মধ্যে রয়েছে প্রক্রিয়াজাত খাবার, ইঞ্জিনিয়ারিং সামগ্রী, রেডিমেড বস্ত্র, চর্মজাত শিল্প প্রভৃতি। এই পণ্যসামগ্রীগুলি বাজারজাত করার মাধ্যমে বিদেশি মুদ্রা আয়ের পাশাপাশি, মানুষের কর্মসংস্থানের সুযোগ-সুবিধা বৃদ্ধি পাবে। /…
রাশিয়ার উপ-প্রধানমন্ত্রী সাক্ষাৎ করলেনশ্রী নরেন্দ্র মোদীর সঙ্গে

রাশিয়ার উপ-প্রধানমন্ত্রী মিঃ দিমিত্রি রোগোজিন বুধবার এখানে সাক্ষাৎকরেন ভারতের প্রধানমন্ত্রী শ্রী নরেন্দ্র মোদীর সঙ্গে। ভারত-রাশিয়া আন্তঃসরকারিকমিশনের বৈঠকে যোগ দিতে বর্তমানে তিনি ভারত সফর করছেন। কমিশনের সহ-নেতৃত্বে রয়েছেনভারতের বিদেশমন্ত্রী। মিঃ রোগোজিনের সঙ্গে আলোচনাকালে ভারত-রাশিয়া দ্বি-পাক্ষিক সম্পর্কপ্রসারের ক্ষেত্রে কমিশনের ইতিবাচক ভূমিকায় সন্তোষ প্রকাশ করেন প্রধানমন্ত্রী। ভারত ও রাশিয়ার মধ্যে কূটনৈতিক সম্পর্ক স্হাপনের ৭০-তম বার্ষিকীউদযাপনের একটি অঙ্গ হিসেবে দু-দেশের মধ্যে উচ্চপর্যায়ের সফরবিনিময় কর্মসূচির-ওভূয়সী প্রশংসা করেন প্রধানমন্ত্রী। প্রসঙ্গত উল্লেখ্য, কূটনৈতিক সম্পর্ক স্হাপনের ৭০ বছর পূর্তিউপলক্ষে ভারত ও রাশিয়ার মধ্যে বর্তমানে ঘনঘন উচ্চ পর্যায়ের সফর বিনিময় কর্মসূচিরূপায়িত হচ্ছে। /
বিশেষ অর্থনৈতিক অঞ্চল (সংশোধনী) বিল অনুমোদিত

২০১৯-এর বিশেষ অর্থনৈতিক অঞ্চল (সংশোধনী) অধ্যাদেশের পরিবর্তে বিশেষ অর্থনৈতিক অঞ্চল (সংশোধনী) বিল অনুমোদিত হল প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে। সংসদের আগামী অধিবেশনে এই বিল পেশ হবে। ২০০৫-এর বিশেষ অর্থনৈতিক অঞ্চল আইনের ২ (৫) ধারা সংশোধনের পর বিশেষ অর্থনৈতিক অঞ্চল গড়তে কেন্দ্রীয় সরকার বিজ্ঞাপিত একটি অছি অথবা অন্য সংস্থা অনুমতি পাওয়ার যোগ্য বলে বিবেচিত হবে।
হোলি উপলক্ষ্যে প্রধানমন্ত্রীর শুভেচ্ছা

নতুনদিল্লি, ২৯শে মার্চ, ২০২১ প্রধানমন্ত্রী শ্রী নরেন্দ্র মোদী হোলি উপলক্ষ্যে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “আপনাদের সকলকে হোলি উপলক্ষ্যে শুভকামনা জানাই। আনন্দ, উচ্ছ্বাস, হর্ষের এই উৎসবে প্রত্যেকের জীবনে নতুন উৎসাহ উদ্দীপনা সঞ্চারিত হোক।“
মঙ্গলবার বেঙ্গালুরু’তে জার্মান চ্যান্সেলর অ্যাঞ্জেলা মার্কেল-এর

প্রধানমন্ত্রী শ্রী নরেন্দ্র মোদী মঙ্গলবার বেঙ্গালুরুর বশ ইঞ্জিনিয়ারিং অ্যান্ড ইনোভেশন সেন্টারে জার্মান চ্যান্সেলর ডঃ অ্যাঞ্জেলা মার্কেল’কে স্বাগত জানান। চোখের রোগ নির্ণয় এবং দুর্ঘটনায় আহত মানুষদের দ্রুত চিকিৎসা সংক্রান্ত নতুন উদ্ভাবন সম্পর্কে ঐ সংস্থার পক্ষ থেকে তাঁদের ওয়াকিবহাল করা হয়। বশ বৃত্তি শিক্ষা কেন্দ্রে স্কুল ছুট পড়ুয়াদের দক্ষতা উন্নয়ন কর্মসূচিটি সম্পর্কে দুই নেতাকে প্রয়োজনীয় তথ্যও জানানো হয়। ন্যাসকম এবং ফ্রনহোফার ইন্সটিটিউট আয়োজিত বাণিজ্য ফোরামে অংশগ্রহণ করেন প্রধানমন্ত্রী এবং জার্মান চ্যান্সেলর। ঐ অনুষ্ঠানে প্রদত্ত তাঁর ভাষণে প্রধানমন্ত্রী বলেন, সারা বিশ্বে অর্থনৈতিক ক্ষেত্রে যখন মন্দার ভাব চলছে, তখন বিনিয়োগের ক্ষেত্রে ভারত উল্লেখযোগ্য সাফল্য দেখিয়েছে। বহুদিন ধরে বিনিয়োগকারীদের মধ্যে যে ভীতি ও আশঙ্কার ভাব লক্ষ্য করা গেছে তা দূর করতে সরকার যে সমস্ত ব্যবস্থা গ্রহণ করেছে প্রধানমন্ত্রী তাও ব্যাখ্যা করেন। সেইসঙ্গে, ভারতে বিনিয়োগ সংক্রান্ত যে সমস্ত সুযোগ-সুবিধা রয়েছে তারও একটি চিত্র তিনি তাঁর ভাষণে তুলে ধরেন। জার্মান চ্যান্সেলর’কে আহ্বান জানিয়ে প্রধানমন্ত্রী বলেন, “আমাদের স্বপ্নকে সফল করে তুলতে আপনাদের সক্রিয় অংশগ্রহণ আমরা প্রার্থনা করি। দ্রুত ও কার্যকরভাবে লক্ষ্যমাত্রায় উপনীত হতে আমাদের অঙ্গীকার ও আগ্রহ জার্মান সংস্থাগুলির কাছে অফুরন্ত সুযোগ-সুবিধা নিয়ে এসেছে। ৫ কোটি গৃহ নির্মাণ থেকে ১০০টি স্মার্ট সিটি গড়ে তোলা, রেল নেটওয়ার্ক ও স্টেশনগুলির আধুনিকীকরণ থেকে শুরু করে নতুন নতুন রেল করিডর গড়ে তোলা, ১৭৫ গিগাওয়াট পুনর্নবীকরণযোগ্য জ্বালানি উৎপাদন থেকে শুরু করে সংবহন ও বন্টন ব্যবস্থা গড়ে তোলা, জাতীয় মহাসড়ক, সেতু ও মেট্রোরেল স্থাপন করা সহ বিভিন্ন সুযোগ আপনাদের সামনে এখন উপস্থিত। উৎপাদন ও সৃজনশীলতার এই বিশাল সম্ভাবনা একত্রে অন্য আর কোথাও খুঁজে পাওয়া যাবে না। শুধু তাই নয়, পৃথিবীতে এমন কোনও স্থান নেই যেখানে এতো ব্যাপকভাবে এই অনন্ত সম্ভাবনাকে কাজে লাগানো যায়। ‘ডিজিটাল ভারত’ এবং ‘দক্ষ ভারত’ অভিযানের মধ্য দিয়ে আমরা এই সম্ভাবনার মধ্যে আরও গতি ও শক্তি সঞ্চার করতে চাই। এই শক্তির পুরোপুরিভাবে কাজে লাগাতে ‘স্টার্ট আপ ইন্ডিয়া’ অভিযানও আমরা শুরু করেছি। এটি হল ভারতের একটি সফ্টওয়্যার কেন্দ্র, যা সমগ্র বিশ্বের হার্ডওয়্যারকে পরিচালনা করতে পারে। ভারতের ও মেধা ও প্রতিভা এই প্রযুক্তিতে পারদর্শিতা লাভ করতে পারে। ভারতের বাজার ও বিপণন ব্যবস্থা নির্মাণ শিল্পকে উৎসাহদান করতে পারে। ভারতে থেকে কাজ করা মানেই বোঝায় দৃঢ় বাণিজ্যিক ইচ্ছার প্রতিফলন। ‘মেক ইন ইন্ডিয়া’য় অংশগ্রহণ করা মানেই উন্নততর বাণিজ্যিক লক্ষ্যে এগিয়ে যাওয়া”। প্রধানমন্ত্রী আরও বলেন, ” জার্মান প্রযুক্তি এবং ভারতীয় তথ্য প্রযুক্তি একত্রে যে বিশ্ব মানের উৎপাদন গড়ে তুলতে পারে – চ্যান্সেলর মার্কেল-এর এই দৃষ্টিভঙ্গীর আমি বিশেষ প্রশংসা করি। চ্যান্সেলর মার্কেল-এর ভারত ত্যাগের মুহূর্তে তাঁকে আমি আমার কৃতজ্ঞতা জানাই। তাঁর এই সফর খুবই ফলপ্রসূ হয়েছে এবং তা ভারত-জার্মান সম্পর্ককে এক নতুন মাত্রায় উন্নীত করেছে”।
ভারত ও সৌদি আরবের মধ্যে কৌশলগত অংশীদারিত্ব পরিষদ গড়ে তুলতে স্বাক্ষরিত চুক্তিতে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও সৌদি আরবের মধ্যে কৌশলগত অংশীদারিত্ব পরিষদ গড়ে তুলতে স্বাক্ষরিত চুক্তিকে কর্মপরবর্তী অনুমোদন দেওয়া হয়েছে। উল্লেখ করা যেতে পারে, গত মাসের ২৯ তারিখ প্রধানমন্ত্রীর সৌদি আরব সফরের সময় দু’দেশের মধ্যে এ ধরনের পরিষদ গঠনে চুক্তি স্বাক্ষরিত হয়। এই চুক্তির ফলে, কৌশলগত অংশীদারিত্বের আওতায় চালু কর্মসূচি বা প্রকল্পগুলির অগ্রগতির ওপর নিয়মিত নজর রাখা এবং উভয় দেশের উচ্চ পর্যায়ের আধিকারিকদের মধ্যে প্রায়শই আলাপ-আলোচনা সম্ভব হবে। এমনকি, এই চুক্তির ফলে কৌশলগত সম্পর্ক গড়ে তোলার জন্য নতুন নতুন ক্ষেত্র চিহ্নিত করা সম্ভব হবে এবং এই ক্ষেত্রগুলির উদ্দেশ্য পূরণ এবং সুবিধা গ্রহণ আরও সহজ হবে। মন্ত্রিসভার এই সিদ্ধান্তের ফলে দু’দেশের মানুষ লিঙ্গ, শ্রেণী ও উপার্জন-নির্বিশেষে পারস্পরিক আর্থিক ও বাণিজ্যিক চুক্তি অনুযায়ী লাভবান হবেন। এছাড়াও, সৌদি আরবের সঙ্গে এই চুক্তি প্রতিরক্ষা, নিরাপত্তা, সন্ত্রাসদমন, শক্তি নিরাপত্তা এবং পুনর্নবীকরণযোগ্য শক্তি ক্ষেত্রের মতো কৌশলগত অংশীদারিত্বে নতুন পথ খুলে দেবে।
ফ্যাক্টরিজ(সংশোধনী) বিল, ২০১৬

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ১৯৪৮ সালের ফ্যাক্টরি আইনের ৬৪ ও ৬৫ ধারা এবং পরিণামে ১১৫ ধারার সংশোধনীকে সিদ্ধান্ত-উত্তর অনুমোদন দানের মাধ্যমে সংসদে ২০১৬ ফ্যাক্টরিজ (সংশোধনী) বিল আনাহল। অনুমোদিত সংশোধনীগুলি প্রস্তুত ক্ষেত্রকে জোরদার করবে এবং ব্যবসা করার স্বাচ্ছন্দ্য বাড়াবে কর্মসংস্থানের সুযোগ বৃদ্ধির দিকে নজর রেখে। এইসব সংশোধনীগুলি ওভার টাইমের মেয়াদ বর্তমানে প্রতি ত্রৈমাসিকে ৫০ ঘন্টা থেকে বাড়িয়ে ১০০ঘন্টা (৬৪ ধারা) এবং বর্তমানের ত্রৈমাসিক পিছু ৭৫ ঘন্টা থেকে বড়িয়ে ১২৫ ঘন্টা (৬৫ধারা) করার সম্পর্কেই।